laion/Wikipedia-Exotic huggingface dataset:
טיטי איינאו

ייטאייש (טיטי) פרנקל-איינאו (נולדה ב-23 ביוני 1991) היא דוגמנית, מגישה, ומלכת היופי של ישראל לשנת 2013. היא הישראלית ילידת-אתיופיה הראשונה שזכתה בתואר זה. ייטאייש (טיטי) איינאו (באמהרית: ይታይሽ «ቲቲ» አየነው) נולדה בכפר קטן במחוז גונדר שבאתיופיה, ובשנת 2003, עלתה לישראל יחד עם אחיהּ הגדול, מקונן. הוריהם נפטרו טרם עלייתם; אביהּ בשנת 1993, ואמהּ בשנת 2000. גדלה והתחנכה בנתניה, ואת לימודיה התיכוניים עשתה בכפר הנוער הדתי ליד כפר חסידים. בשנת 2009 התגייסה לצה"ל לחיל המשטרה הצבאית. בהמשך יצאה לקורס קצינים אותו סיימה בהצלחה. שירתה במערך המעברים כקצינת מ"צ, ולאחר מכן השתחררה בדרגת סגן. באפריל 2013 הוכתרה כ"מלכת היופי של ישראל" ובכך הייתה יוצאת אתיופיה הראשונה שזכתה בתואר זה. בהמשך שנה זו, מלכת היופי איינאו נשלחה לייצג את מדינת ישראל בתחרות "מיס תבל 2013" ("מיס יוניברס 2013"), במקום בתחרות "מיס וורלד" ("מיס עולם") אליה נשלחו מרבית הזוכות הישראליות בשנים שקדמו לה. מיד לאחר הזכייה החלה לדגמן עבור קמפיינים רבים באירופה ובישראל. בין היתר שימשה כפרזנטורית לחברות גולף ו-Red Sin. באותה שנה במהלך כהונתה כמלכת היופי הצליחה גם להעלות את קרובי משפחתה לישראל, שעלייתם עוכבה במשך שנים רבות בשל הליכים בירוקרטיים. מסע עלייה זה של משפחתה, תועד בכתבה נרחבת שנערכה בחברת החדשות של ערוץ 2 ובעיתון "ידיעות אחרונות". בשנת 2015 השתתפה ב"הישרדות הונדורס", העונה השביעית של תוכנית המציאות "הישרדות", ששודרה בערוץ 2 של רשת, שם הייתה לאחת המתמודדות הבולטות, העפילה לגמר אך סיימה במקום השני. ב-2016, הנחתה את טקס בחירת "מלכת היופי" ששודר בערוץ 2. בשנת 2017 השתתפה בעונה החמישית- "גולסטאריות" של תוכנית המציאות "גולסטאר" של HOT. ב-10 ביולי 2021 החלה להתמודד ב"האח הגדול VIP" עונה 4 ברשת 13 והודחה תשיעית. בשנים 2013-2014 הייתה בזוגיות כחצי שנה עם המוזיקאי מוש בן ארי. במרץ 2022 איינאו התארסה לבן זוגה, איש העסקים צחי פרנקל, אב לשניים מנישואיו הראשונים. ב-25 באוקטובר 2022, נולד בנם המשותף של פרנקל ואיינאו. ב-2 באפריל 2023 הם נישאו. טיטי איינאו, ברשת החברתית אינסטגרם טיטי איינאו, במיזם "אישים" לתיעוד היצירה הישראלית טיטי איינאו, במסד הנתונים הקולנועיים IMDb (באנגלית) טיטי אייאנו, באתר xnet יאיר נתיב, ‏"קשה לי לסלוח, בשנייה אני מוחקת מישהו", באתר ‏מאקו‏, 1 במאי 2013 קרן נתנזון ויץ ויפעת מנהרדט, טיטי איינאו: "החיים הפכו את הלב שלי לסוג של אבן", באתר ynet, 20 בדצמבר 2015 מיקי לוין, ‏"דוגמניות פה לא מקבלות הזדמנות בגלל צבע העור", באתר מעריב אונליין, 19 באוגוסט 2016 תלם יהב, והפעם במדור השבועי שלנו 'רצים בתלם': טיטי איינאו, באתר ynet, 25 באוגוסט 2016 שירלי וייל-אברמוביץ', ‏"הייתי רוצה לראות יותר אתיופיות בתעשייה": טיטי איינהו על הקשיים של העדה, באתר מעריב אונליין, 6 בינואר 2019 רתם איזק, ‏אתגר הטיטי, באתר ‏מאקו‏, 27 בפברואר 2019 ערן נבון, המחאה שלה: טיטי איינאו שוברת שתיקה, באתר ישראל היום, 18 ביולי 2019 טל כהן ברקאי, טיטי ב"אח הגדול": 10 עובדות שלא ידעתם על המלכה של הבית, באתר ynet, 11 ביולי 2021 @titiayenew, טיטי פרנקל איינאו, באתר אינסטגרם מרב בטיטו, המסע של מלכת היופי לאתיופיה, באתר Xnet‏, 13 ביוני 2013 טיטי ומוש מפרידים כוחות, במדור "פנאי פלוס" באתר ynet‏, 11 במאי 2014 בר זגה, אמא טרייה: טיטי איינאו הביאה לעולם בן בכור, במדור "פנאי פלוס" באתר ynet‏, 26 באוקטובר 2022 ערן סויסה, יפה בלבן: הדוגמנית ואשת העסקים טיטי איינאו נישאה לצחי פרנקל - צפו בתמונות, באתר ישראל היום, 2 באפריל 2023
הכתובה (סרט)

הכתובה הוא סרט בי מובי ישראלי דל תקציב משנת 2008 המבוסס על המחזה הישראלי באותו השם מאת אפרים קישון. הסרט נכתב ובוים בידי מנחם גולן, שגם הפיק את הסרט יחד עם דורון ערן, במסגרת חברת ההפקות שבבעלותם המשותפת. הסרט הוא האחרון שהפיק גולן עם ערן והאחרון שביים בקריירה שלו. לסרט הצטרפו כשותפים להפקה אנשי חברת יונייטד קינג. בסרט מככבים מאיר סוויסה בתפקיד אלימלך בורוזובסקי השרברב, שעיברת את שמו מאליהו בוזגלו (בן דמותו של אלימלך בנצור), ענת ברזילי בתפקיד שפרה בורוזובסקי (בת דמותה של שפרה בנצור), הילה ערן בתפקיד איילה בורוזובסקי (בת דמותה של איילה בנצור), פזית ירון מינקובסקי בתפקיד סילביה מוסקוביץ' (בת דמותה של יפה בירנבוים) וכן נוספה לסרט עלילת משנה שלמה העוסקת ברוזנבלום (שלמה וישינסקי) ובאשתו ציפורה (אילנה ללצ'וק) שיש להם בעיה באינסטלציה ולשם כך הם זקוקים לשירותיו של אלימלך. הסרט נכשל קופתית וביקורתית. "הכתובה", במסד הנתונים הקולנועיים IMDb (באנגלית) "הכתובה", באתר ספר הקולנוע הישראלי "הכתובה", באתר אידיבי "הכתובה", במסד הנתונים הקולנועיים KinoPoisk (ברוסית) "הכתובה", במיזם "אישים" לתיעוד היצירה הישראלית שמוליק דובדבני, חוק התשוקה, באתר ynet, 12 באוגוסט 2008 מאיר שניצר, כתובה טוב עשויה כל כך רע, באתר nrg‏, 13 באוגוסט 2008 אורי קליין, עכבר העיר אונליין, הכתובה: מנחם גולן יורד נמוך, באתר הארץ, 14 באוגוסט 2008 מרב יודילוביץ', "הכתובה" יפתח את פסטיבל הסרטים במונקו, באתר ynet, 10 בספטמבר 2007 ערך זה הוא קצרמר בנושא סרטים ישראליים. אתם מוזמנים לתרום לוויקיפדיה ולהרחיב אותו.
חיים לייב כץ

הרב חיים יהודה לייב כץ הוא פוסק הלכה חסידי-אמריקאי, רב קהילת סרדהלי בבורו פארק, ברוקלין. בנו של הרב יהושע כץ, דיין במאקו, רבה של סומבטהלי ולאחר המלחמה רב קהילת "בית אשר דסערדאהעלי" על שם אביו רבי אשר אנשיל כץ. זמן קצר לאחר נישואיו מונה לראש כולל אברכים בחסידות סאטמר. בהמשך מונה לדומ"צ בית המדרש בעלז בבורו פארק. בהמשך פתח בית מדרש משלו בשם סרדהלי. הרב כץ היה אוהד של הרבי מנחם מנדל שניאורסון והשתתף בהתוועדויות רבות. עומד בקשרי ידידות עם המשפיע החב"די הרב מנדל וכטר. הרב כץ הוא גם מוהל. מפורסם בשל הכשרו לעירוב בורו פארק, דבר שהתנגדו אליו רבנים גדולים ובהם הרב משה פיינשטיין. על עירובו סומכים בין היתר חסידויות בעלז וקלויזנבורג. כמו כן עוסק רבות בנושא הזרעה מלאכותית והפריה חוץ-גופית, ומתנגד לפירצות שלדעתו יש בתחום כמו חוסר השגחה על המבחנות. אחיו הם הרב אשר אנשיל, רב קהילת וויען והרב שלמה זלמן, רב חסידות תולדות אהרן בארצות הברית. חתנו הרב שמואל יהודה זילבר (בן הרב מוטל), מכהן כרב בית הכנסת אמונת ישראל בבורו פארק. נחלי בינה על מצות נטילת ארבעה מינים, ברוקלין, תשנ"א נחלי בינה על ראש השנה, ברוקלין, תשל"ו נחלי בינה על יום הושענא רבה וסדר הושענות, ברוקלין, תשנ"ב נחלי בינה על ד ימים שבין יום כיפורים לסוכות ועל מצות סוכה, ברוקלין, תשמ"ה נחלי בינה על חודש אדר : וד' פרשיות וכן מהדורא תנינא על ימי הפורים, ברוקלין, תשמ"ב ויגד משה הלכות ליל הסדר, ברוקלין, תש"ם (הדפסה שנייה - תשנ"ב) וזרעם לפניך יכון, לברר האיסורים החמורים והמכשולות הגדולות שכרוכים באופנים החדשים שהמציאו הרופאים להוליד, ברוקלין, תשע"ו ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יוהאן פרידריך גמלין

יוהאן פרידריך גְמֶלין (8 באוגוסט 1748 – 1 בנובמבר 1804) היה בוטנאי, אנטומולוג, טקסונום וכימאי גרמני. גמלין למד רפואה באוניברסיטת טובינגן כשאביו היה מורו. סיים את לימודיו באוניברסיטה בשנת 1768 וקיבל תואר דוקטור לרפואה. בשנת 1769 קיבל משרה של מרצה מן החוץ לרפואה באוניברסיטת טובינגן. בשנת 1773 קודם לדרגת פרופסור לפילוסופיה ומרצה מן החוץ לרפואה באוניברסיטת גטינגן. בשנת 1778 קודם לדרגת פרופסור מן המניין לרפואה, ופרופסור לכימיה, בוטניקה ומינרלוגיה. גמלין פרסם מספר ספרי לימוד בתחום הכימיה, הפרמקולוגיה, המינרלוגיה והבוטניקה. בשנת 1788 פרסם את המהדורה ה-13 של הספר "Systema Naturae" ספרו של הבוטנאי השוודי קארולוס ליניאוס. גמלין היה אביו של לאופולד גמלין שהיה כימאי גרמני. הוא נפטר ב-1804 בגטינגן. בשנת 1789 הגדיר בוטנית את דגי Redfin Pickerel.[דרושה הבהרה] בתחומו המדעי תיאר מינים חדשים של דו-חיים וזוחלים. גילה סוגי חלזונות רבים. Gmelin, Johann Friedrich; Ferdinand Christoph Oetinger (1768). Irritabilitatem vegetabilium, in singulis plantarum partibus exploraam ulterioribusque experimentis confirmatam. Thesis Tübingen Allgemeine Geschichte der Gifte, 2 Vols, 1776/1777 Allgemeine Geschichte der Pflanzengifte, 1777 Allgemeine Geschichte der mineralischen Gifte, 1777 Einleitung in die Chemie, 1780 Beyträge zur Geschichte des teutschen Bergbaus, 1783 Ueber die neuere Entdeckungen in der Lehre von der Luft, und deren Anwendung auf Arzneikunst, 1784 Grundsätze der technischen Chemie, 1786 Grundriß der Pharmazie, 1792 Geschichte der Chemie, 1799 Allgemeine Geschichte der thierischen und mineralischen Gifte, 1806 מדיה וקבצים בנושא יוהאן פרידריך גמלין בוויקישיתוף יוהאן פרידריך גמלין, באתר פרויקט הגנאלוגיה במתמטיקה אודותיו (באנגלית) אודותיו (בגרמנית) מידע (בגרמנית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כרטיס אדום

בכדורגל, כרטיס אדום הוא כרטיס פלסטיק בצבע אדום ששולף שופט במשחק ספורט על מנת לסמן ששחקן כלשהו מורחק מן המגרש. הכרטיס האדום נשלף כעונש על עבירה חמורה במיוחד, שתי עבירות בינוניות בחומרתן או התנהגות בלתי נאותה (קללות, אלימות וכו'). כאשר השחקן מורחק מן המגרש, לא יכול שחקן אחר למלא את מקומו והקבוצה שממנה הורחק השחקן נאלצת להמשיך לשחק בלי שחקן. להרחקה בכרטיס אדום במסגרת תחרותית נלווים לרוב גם עונשים משמעתיים: הרחקה ממשחק נוסף והעמדה בפני ועדת משמעת שעשויה לפסוק הרחקה ממשחקים נוספים או קנס. השימוש בכרטיסים אדומים וצהובים הונהג בכדורגל החל משנות ה-70 של המאה ה-20. ניתן להעניק כרטיס אדום לשחקן השותף במשחק. לאחרונה שונו החוקים וניתן להעניק כרטיסים אדומים גם לאנשי צוות (מאמנים עוזרי מאמנים וכו') בגין התנהגות בלתי ספורטיבית כמו מחאה לא לגיטימית על החלטת שופט. כמו אצל שחקנים החוק של כרטיס צהוב שני שווה אדום תופס גם אצל אנשי צוות. עם השנים, המונח הפך לביטוי שמשמעותו הרחקת אדם מזירת האירועים עקב התנהגות קלוקלת או טעות שביצע. כך דווח למשל כי הממשל האמריקאי הוציא כרטיס אדום ליאסר ערפאת. הכללים להנפת כרטיס אדום רשומים בחוקת משחק הכדורגל שנכתבה על ידי ארגון ה-IFAB, תחת חוק מספר 12: עבירות והתנהגות בלתי הולמת: שחקן מורחק מהמשחק ומונף בפניו כרטיס אדום אם הוא מבצע אחת משבע העבירות הבאות: אשם בעבירה רצינית. אשם בהתנהגות אלימה. יורק על שחקן מן הקבוצה היריבה או על כל אדם אחר. נוגע בכדור בידיו באופן מכוון, כדי למנוע מן הקבוצה הנגדית הזדמנות ברורה להבקעת שער (למעט השוער בתוך רחבת העונשין). מונע מהיריב הזדמנות בטוחה להבקעת שער, כאשר הוא נע כלפי השער בעבירה אשר עליה מענישים בבעיטה חופשית או בעיטת עונשין. משתמש בשפה תוקפנית, פוגעת או מעליבה ו/או מלגלג. מקבל אזהרה שנייה באותו המשחק. שחקן שהורחק חייב לעזוב את תחום הראייה של שדה המשחק והאזור הטכני. — תרגום ההתאחדות לכדורגל בישראל לחוק מספר 12 כרטיס צהוב הממשל האמריקני שיגר אזהרה לערפאת: הפסק מייד לחתור תחת אבו מאזן יואב יצחק, Nfc בסעיף זה, על האזהרה להינתן באמצעות כרטיס צהוב.
טיילת המדע

טיילת המדע היא טיילת בצפון תל אביב המחברת בין תחנת הרכבת תל אביב אוניברסיטה לאוניברסיטת תל אביב. הטיילת, שאורכה 800 מטרים, נפרסת לאורך צדו המזרחי של מדרון הכורכר שעליו שוכנת האוניברסיטה. הטיילת הוקמה בין החודשים מרץ-נובמבר 2012, בעלות של 6.4 מיליון ש"ח. הפרויקט תוכנן על ידי משרד האדריכלים "ברוידא-מעוז אדריכלות נוף", ובוצע בידי חברת אחוזות החוף של עיריית תל אביב בליווי האגף לשיפור פני העיר בעיריית תל אביב-יפו. לפי התוכניות, הטיילת צפויה לחבר את שדרות קק"ל בצפון אל פארק הירקון בדרום, ובסופו של דבר היא תחובר לטיילת החוף בעיר. הטיילת מחולקת למדרכה עבור הולכי רגל ולשביל אספלט המיועד לאופנים, והיא צופה אל נתיבי איילון, מרכז הירידים והקונגרסים בישראל, פארק הירקון, שכונותיה הצפון-מזרחיות של תל אביב, בני ברק ומזרחה עד השומרון. בקטע שבין שני שבילי הטיילת שולבו עצים, עמודי תאורה ואלמנטים סביבתיים אחרים. עוד הוקמו לאורכה מספר רחבות תצפית, ובהן שולבו מיצגים בנושאי מדע, טכנולוגיה ואקולוגיה. באוניברסיטת תל אביב רוצים את הירוק ביותר (תמונה מהאוויר של הטיילת בשלב תכנונה וחיבוריה העתידיים) הטיילת באתר העירייה(הקישור אינו פעיל) צפו בתמונות "טיילת המדע" אשר הוקמה ליד אוניברסיטת תל אביב תמונות מהטיילת הטיילת באתר אוניברסיטת תל אביב (אורכב 14.05.2013 בארכיון Wayback Machine)
פיליפ פרידריך גמלין

פיליפ פרידריך גמלין (1721–1768) היה פרופסור לבוטניקה וכימיה. גמלין הוא אחיו של הנוסע המפורסם יוהאן גאורג גמלין. הוא קיבל תואר דוקטור בשנת 1742, באוניברסיטת טובינגן. הוא נבחר לחברה המלכותית בשנת 1758. הוא אביו של חוקר הטבע יוהאן פרידריך גמלין. מדיה וקבצים בנושא פיליפ פרידריך גמלין בוויקישיתוף פיליפ פרידריך גמלין, באתר פרויקט הגנאלוגיה במתמטיקה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Refractor

Refractor הוא מנוע גרפי שתוכנן על ידי אולפן בשם Refraction Games, המשחק הראשון שפותחו עם המנוע היו Codename Eagle שיצר בנובמבר 1999. המנוע נרכש מאוחר יותר על ידי EA Digital Illusions CE, והמנוע היה בשימוש סדרת משחקי היריות הגדולה ביותר שלהם Battlefield. לאחר מכן המשחק Battlefield 2 גרם לפתיחת הגרסה החדשה של המנוע Refractor 2.0. Codename Eagle Battlefield 1942 Battlefield 1942: The Road to Rome Battlefield 1942: Secret Weapons of WWII Battlefield Vietnam Rallisport Challenge Battlefield 2 Battlefield 2: Special Forces Battlefield 2: Euro Force Battlefield 2: Armored Fury Battlefield 2142 Battlefield 2142: Northern Battlefield Heroes Battlefield Online Battlefield Play4Free Source Unreal Engine
אולפני נ.ל.ס

אולפני נ.ל.ס היה אולפן דיבוב ששכן ברחוב סוקולוב ברמת השרון. האולפן הוקם ב-1990 על ידי עוזי פוקס. פוקס ניהל את הפקת הדיבובים באולפן, ואף תרם את קולו לסדרות רבות שדובבו בו, בהן "פוקימון", בה שר את שיר הפתיחה העברי, "אוטובוס הקסמים" (שיר פתיחה), "סאקורה לוכדת הקלפים", "קיד וקאט", "שאמן קינג", "בובספוג מכנסמרובע", "טוקיו מיו מיו", "נאדי" ועוד. בסוף שנת 2012 נמכרו האולפנים לבעלים חדשים, ונפתחו מחדש בשם "אולמן מדיה". האולפן החדש הוקם בשנת 2013 על ידי משפחת אולמן, כחלק מקבוצת "אולמן תקשורת". מאז 2018, האולפן משתף פעולה עם חברת VSI Group (אנ') הבריטית, שרכשה אותו בסוף מאי 2024; בנוסף לאולפן הדיבוב, ל-VSI קיים אולפן אחר בתל אביב המתעסק בתרגום בלבד מאז שנת 2001. הסדרה "בובספוג מכנסמרובע", שדובבה באולפני נ.ל.ס מראשית שידורה בארץ ועד לסגירתם, דובבה בעבר באולפני "אולמן מדיה", "וידאופילם אינטרנשיונל" ובהמשך באולפני "דאבי דאב". אולפני נ.ל.ס תרגמו בשנים 2003-2005 בערך תוכניות רבות לערוץ בייבי (כגון ''בובה", "ברייני בייבי", "אובי" ועוד). ענבר שטגר עזרא, שעבדה בעבר באולפני נ.ל.ס, עזבה את האולפן ב-2000 והקימה עם טמירה ירדני באותה שנה את "אולפני דאבי דאב", אולפני דיבוב ועריכת סאונד הפועלים עד היום ברמת החייל בתל אביב. כיום האולפן אחראי על דיבוב הסדרות בערוצים כגון ערוץ הילדים וניקלודיאון, כמו כן האולפן אחראי על עריכת הסאונד והפסקול בסדרות ישראליות מקוריות שמופקות עבור אותם הערוצים. בין במאי הדיבוב שעבדו ועובדים ב"דאבי דאב" נמנים ענת ניב, אפי בן ישראל, אלי לולאי, ליאור סול, שרון בורגאוקר, אורלי קטן ותומר שביט. הסדרות הראשונות בדאבי דאב היו "סימסאלה גרים", "בחווה של דוד משה" ו"בייבלייד" שדובבו בשנת 2002 בביומה של אפי בן ישראל. אתר אולפני "אולמן מדיה" ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
יוהאן גאורג גמלין

יוהאן גאורג גמלין (בגרמנית: Johann Georg Gmelin;‏ 10 באוגוסט 1709 - 20 במאי 1755) היה חוקר טבע גרמני, בוטנאי גאוגרף, רופא, מנהל הגן הבוטני של אוניברסיטת טיבינגן, וחבר האקדמיה המלכותית השוודית למדעים. במאה ה-18 סייר יוהאן גאורג גמלין בסיביר. בשנים 1733-1743 הוא לקח חלק במשלחת הצפונית הגדולה. הוא היה הראשון אשר מדד וגילה כי פני המים בים הכספי נמוכים מאלה של הים התיכון. הוא גם פרסם שתי עובדות מרכזיות במסעותיו בסיביר ויותר מ -500 מינים ידועים קודם לכן. גמלין נולד בטובינגן לבנו של פרופסור מאוניברסיטת טובינגן. הוא היה ילד מחונן והחל להשתתף בהרצאות באוניברסיטה זו בגיל 14. בהיותו בן 18, בשנת 1727, הוא סיים לימודי רפואה. לאחר מכן הוא נסע לסנקט פטרבורג ובשנת 1728 קיבל מלגת לימודים באקדמיה הרוסית למדעים. בשנת 1730 הוא החל להרצות באוניברסיטה, והתמנה בהמשך לפרופסור לכימיה וידיעת הטבע. גמלין נבחר, מבין שלושה פרופסורים, להצטרף למשלחתו השנייה של ויטוס ברינג לקמצ'טקה (1733-1743). בחלקו הראשון של המסע - לאחר שיצאו מסנקט פטרבורג באוגוסט - התלווה אליהם הסטודנט הצעיר סטפן קרשניניקוב. יחד הם נסעו דרך הרי אורל ומערב סיביר ליניסייסק. גמלין תיאר את תוואי נהר היניסיי כגבול בין אירופה לאסיה, וביניסייסק השתתף במדידת הטמפרטורה הנמוכה ביותר שנרשמה עד לאותה עת. הוא היה גם הראשון שגילה כי פני הים הכספי נמוכים יותר מאלה של הים התיכון. בספטמבר 1736 הוא הגיע למטהו של ברינג ביקוטסק. לרוע מזלו, בית מגוריו של גמלין נשרף ב-8 בנובמבר, ועימו נשרף אף אוסף הצמחים והרישומים שערך וכן חלקים מספרייתו. בקיץ שלאחר מכן הוא ניסה לאסוף מחדש דגימות רבות ככל האפשר כדי להחליף את אלה שאבדו. בין השנים 1747–1769 פרסם בארבעה כרכים את ספרו "הצומח בסיביר" (Flora Sibirica). הספר מכיל תיאורים של 1178 מיני צמחים, 294 מתוכם מאוירים. אחיינו שמואל גוטליב גמלין סייע לו לערוך את שני הכרכים האחרונים. מדיה וקבצים בנושא יוהאן גאורג גמלין בוויקישיתוף
עשרים וארבע שעות (אלבום)

עשרים וארבע שעות הוא אלבום הבכורה של להקת הרוק הישראלית "בנזין", שיצא לאור בשנת 1982. לאחר הצטרפותו של יעקב גלעד ללהקה והפיכתו למנהלם האמנותי, עברו חברי להקת "ברקת" לתל אביב, ושינו את שמם ל"בנזין". חברת התקליטים CBS ישראל החתימה אותם על חוזה, וכך יצא אלבומם הראשון, שהניב להיטי ענק רבים, כגון: "יום שישי", "חופשי זה לגמרי לבד", "תני לי סיבה" ו"גשם" (שהפך ללהיט שנים מאוחר יותר בביצוע אלי לוזון). האלבום מכיל השפעות ברורות של רוק כבד, וכן בלוז רוק. האלבום עצמו הצליח מאוד במכירות ומכר למעלה מ-50,000 עותקים. השיר "יום שישי" נבחר כ"שיר השנה" במצעד הפזמונים העברי השנתי של רשת ג'. כמו כן, בנזין זכתה בתואר "להקת השנה". כל השירים נכתבו על ידי יעקב גלעד והולחנו על ידי יהודה פוליקר, פרט לשיר "גשם" שהלחין קיטש אמסלם. חברי הלהקה עיבדו והפיקו מוזיקלית את כל השירים במשותף עם יעקב גלעד, יעקב מורנו ויהודית רביץ. האלבום ביסס את מעמדה כאחת מלהקות הרוק המצליחות בישראל, וגישתה המוקפדת, הן במובן האמנותי והן במובן הטכני, היוו מודל איכות ללהקות שבאו אחריה, והשפיעו רבות על תעשיית המוזיקה בישראל. על עטיפת האלבום נראים חברי הלהקה עומדים על גשר מוזס בתל אביב בשעת בין ערביים (צילום מאת מיכל היימן). יהודה פוליקר - שירה (פרט ל"גשם" ו"תני לי סיבה"), קולות ליווי, גיטרה חשמלית וגיטרה אקוסטית קיטש אמסלם - גיטרה, שירה ("גשם"), קולות בנג'ו קמחי - בס אלי חדד - תופים, שירה ("תני לי סיבה"), קולות יהודית רביץ - גיטרה 12 מיתרים ב"גשם", טמבורין, קולות מידע על האלבום עשרים וארבע שעות באתר MusicBrainz האלבום באתר מומה דני ספקטור, חופשי זה לגמרי לבד, באתר ynet, 4 בינואר 2008 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
ספינה ביפידה

ספינה ביפידה (Spina Bifida; בעברית: שדרה שסועה) היא פגם המתפתח אצל עוברים בחודש הראשון להיריון, ומתבטא בפתח בחוליה אחת או במספר חוליות בעמוד השדרה, ובלט של עצבי חוט השדרה דרכו. ילדי ספינה ביפידה סובלים לעיתים מהפרעות למידה ופיגור וזקוקים להשמה במסגרות חינוך מיוחד. ספינה ביפידה עלולה לגרום לפגיעה מוטורית מגובה הפגם ומטה, וכן לשיתוק כללי במתן צואה ושתן, בשל פגיעה בעצבים היוצאים מהחוליות. ההשלכה התפקודית תלויה במיקום המום, כאשר מומים "גבוהים" בחוט השדרה יגרמו לפגיעה חמורה יותר בתפקוד מאשר מומים במקום נמוך יחסית. במרבית המקרים ניתן לגלות את הפגם בבדיקות האולטרה סאונד הראשונות, מה שמאפשר לקבל החלטה מושכלת לגבי המשך ההיריון. למום השדרתי מתלווה לעיתים תכופות הידרוצפלוס, והילדים נזקקים להחדרת דלף חדרי-צפקי, כלומר צינור המנקז את הנוזלים העודפים לחלל הצפק. תינוק שנולד עם "ספינה ביפידה" מנותח בדרך כלל ביום הראשון או השני ללידתו לסגירת הפגם בניתוח שנועד למנוע התפתחות זיהומים ולשיקום מבנה הגב התקין, אולם לא ניתן להשיב לאחור את הנזקים שנגרמו לחוט השדרה במהלך חודשי ההריון. במקרים מסוימים ניתן גם לערוך ניתוח לעובר במהלך ההיריון (בעיקר בחודש הרביעי או החמישי) שמפחית משמעותית את הליקויים מהם יסבול התינוק, מאחר שהוא עוצר את המשך הנזק הנוסף לחוט השדרה בחודשי ההיריון האחרונים מהחשיפה למי השפיר והחיכוך ברחם, ומסייע בהחזרת המוח למקומו הטבעי. קיימים בעולם מספר שיטות לניתוח במהלך ההיריון, פתיחה מלאה של בטן האם והרחם בדומה לניתוח קיסרי, ניתוח שעלול לגרום נזקים לאם. פתיחה חלקית בטוחה יותר. ובבית החולים בילינסון עורכים ניתוח זה על ידי ד"ר יובל גיאלצ'ינסקי בשיטה לפרוסקופית ללא פתיחת דופן הבטן בכלל, באופן שמקטין משמעותית את הסיכונים לאם. ילד עם ספינה ביפידה זקוק למעקב רפואי ושיקומי רב תחומי החיוני להתפתחותו ולמניעת סיבוכים משניים. הוא יזדקק להערכה אורתופדית, אורולוגית, נוירוכירורגית והתפתחותית באופן קבוע. ספינה ביפידה קשורה למחסור בחומצה פולית (לרבות עקב חוסר MTHFR), או בחוסר ויטמין B12 בגוף האישה ההרה בתחילת ההיריון. על כן מומלץ לכל אישה לצרוך חומצה פולית כתוסף מזון החל משלושה חודשים לפני תחילת ההיריון, ובמהלך ההיריון כולו. השופטת דבורה ברלינר כתבה על תינוק שנולד עם מום של ספינה ביפידה שגרר 100% נכות, שהוא כלול באותם מקרים קשים שבהם ניתן לומר כי "נוח לו שלא נברא מאשר שנברא" ועל כן אם הצוות הרפואי היה מתרשל בהפניית ההורים לבדיקות לגילוי המום הוא היה זכאי לפיצוי על הולדה בעוולה. מדיה וקבצים בנושא ספינה ביפידה בוויקישיתוף "אמצא דרך" (I'll find a way), סרט דוקומנטרי זוכה אוסקר (1977) על ילדה הסובלת מספינה ביפידה science/myelocele ספינה ביפידה, באתר אנציקלופדיה בריטניקה (באנגלית) מחקר עדכני על שיטות לניתוח ספינה ביפידה בהיריון (באנגלית) שִׁדְרָה שְׁסוּעָה במילון רפואה (תשנ"ט), באתר האקדמיה ללשון העברית טיפול בעיוותים מולדים פתוחים של עמוד השדרה כבר ברחם: תיקון פגם קשה בעוברים ע"א 119/05 אמין מחמוד חליפה נ' מדינת ישראל, משרד הבריאות, סעיפים 24–26 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
איסק קואנקה

ז'ואן איסק קואנקה לופס (בקטלאנית-ספרדית: Joan Isaac Cuenca López; נולד ב-27 באפריל 1991) הוא כדורגלן עבר ספרדי, אשר שיחק בעמדת הקשר ההתקפי. קואנקה נולד בראוס שבקטלוניה, ושיחק במחלקות נוער שונות ברחבי קטלוניה, ביניהן הלה מאסיה, אקדמיית הכדורגל של ברצלונה. את הופעת הבכורה שלו בבוגרים ערך קואנקה בעונת 2010/2011 בקבוצת סבדל, מהליגה הספרדית השלישית, אליה הושאל מברצלונה אתלטיק. ביוני 2011 חזר קואנקה לברצלונה ב', וערך ב-23 ביולי את הופעת הבכורה שלו במועדון במשחק הידידות נגד היידוק ספליט. קואנקה ערך את הופעת הבכורה הרשמית שלו ב-4 בספטמבר בניצחון 4–0 על קרטחנה, ואף כבש את השער הרביעי המשחק. ב-19 באוקטובר 2011 ערך קואנקה את הופעת הבכורה שלו בקבוצה הבוגרת הבכירה של ברצלונה כאשר עלה בהרכב הפותח במשחק מול ויקטוריה פלזן במסגרת ליגת האלופות. ב-25 באוקטובר ערך קואנקה את הופעת הבכורה שלו בליגת העל הספרדית, בניצחון 1–0 על גרנדה. ב-29 באוקטובר כבש קואנקה את שערו הראשון בליגה הספרדית, בניצחון 5–0 על מיורקה. ב-3 בדצמבר הבקיע את שערו השני בליגה הספרדית, בניצחון 5–0 על לבאנטה. ב-31 בינואר 2012 האריכה ברצלונה את חוזהו של קואנקה עד ליוני 2015. קואנקה החמיץ את המחצית הראשונה של עונת 2012/2013 עקב פציעה בברכו. ב-31 בינואר 2013 הושאל מברצלונה לאייאקס עד לסוף העונה. קואנקה הופיע לראשונה במדי אייאקס ב-10 בפברואר 2013 במשחק נגד רודה, בו גם כבש את שער הבכורה שלו במועדון. במרץ 2013 נפצע קואנקה בברכו והושבת לתקופה של ארבעה חודשים. ב-10 ביולי 2014 הגיעו קואנקה וברצלונה להסכם הדדי על ביטול חוזהו בקבוצה, והוא חתם בדפורטיבו לה קורוניה, בה שיחק במשך עונה אחת, פתח ב-14 משחקים ונכנס כמחליף ב-13 נוספים, בהם הבקיע פעמיים. ב-7 באוגוסט 2015 חתם קואנקה לשלוש שנים בבורסאספור מליגת העל הטורקית. לאחר שרשם 12 הופעות ליגה בלבד, וכבש רק שער אחד, בינואר 2016 הוא שוחרר מהמועדון. לאחר מכן חזר לספרד וחתם בקבוצת גרנדה עד תום עונת 2016/2017. במהלך תקופתו במועדון כבש שני שערים ב-12 הופעות. ב-29 ביוני 2017 הגיע קואנקה לישראל וחתם בקבוצת הפועל באר שבע, אך נפצע כבר באחד האימונים הראשונים שלו. את הופעת הבכורה שלו ערך במשחק הראשון נגד מריבור בפלייאוף ליגת האלופות, כאשר נכנס בדקה ה-84 במקומו של מהראן ראדי. ב-9 בספטמבר 2017 ערך את הופעת הבכורה שלו בליגת העל, כשנכנס כמחליף במשחק מול הפועל אשקלון. ב-14 באוקטובר 2017 כבש את שערו הראשון בהפועל באר שבע, במשחק נגד הפועל רעננה, אך במהרה איבד את מקומו בהרכב הקבוצה ושותף ב-10 משחקי ליגה בעונת 2017/2018, בהם כבש שני שערים, ובסופה זכה עם הקבוצה באליפות. ב-20 ביוני 2018 התירה הפועל באר שבע את חוזהו וקואנקה שוחרר מהמועדון. ברצלונה אליפות העולם לקבוצות: 2011 הסופר קאפ האירופי: 2011 גביע המלך הספרדי: 2011/2012 הסופר קאפ הספרדי: 2012, 2013 אייאקס אליפות הולנד: 2012/2013 הפועל באר שבע אליפות: 2017/2018 אלוף האלופים: 2017/2018 מדיה וקבצים בנושא איסק קואנקה בוויקישיתוף איסק קואנקה, ברשת החברתית אקס (טוויטר) איסק קואנקה, באתר ההתאחדות לכדורגל בישראל איסק קואנקה, באתר Transfermarkt איסק קואנקה, באתר Soccerway איסק קואנקה, באתר BDFutbol איסק קואנקה, באתר WorldFootball.net איסק קואנקה, באתר FootballDatabase.eu פרופיל, באתר Futbolme (בספרדית) שלמה וייס‏, "הפועל באר שבע הודיעה על שחרורו של איסק קואנקה", באתר וואלה, 20 ביוני 2018
דיאמונד הד

המונח "דיאמונד הד" מפנה לכאן. לערך העוסק בחרוט געשי בהוואי, ראו דאימונד הד. דיאמונד הד (אנגלית: Diamond Head) היא אחת מהלהקות המרכזיות והבולטות שיצאו מתנועת הגל החדש של ההבי מטאל הבריטי, ואלבום הבכורה שלה, Lightning To The Nations נחשב לקלאסיקה של הז'אנר. דיאמונד הד מוכרת בעולם המטאל בעיקר כלהקה שחברי מטאליקה מרבים להצהיר עליה כהשפעה מוזיקלית וגם לבצע גרסאות כיסוי לשיריה על הבמה, ובאולפן ההקלטות. ב־1982 וב־1983 יצאו שני אלבומים נוספים ללהקה (Borrowed Time ו־Canterbury), שכללו מספר להיטים אך לא הצליחו מסחרית. כשהאלבום השלישי, נטה מעט לכיוון הפרוג מטאל. ב־1985 הלהקה התפרקה אבל חזרה לפעילות ב־1993 עם אלבום בעל סאונד יותר קליל, שהיווה ניסיון לפרוץ אל המיינסטרים. ב־1994 הלהקה התפרקה שוב, והתאחדה רק ב־2002 לטובת סיבוב הופעות משותף עם מגאדת'. ואילו ב־2004 הסולן שון האריס עזב וניק טארט החליף אותו, כשהלהקה הוציאה את אלבום הקאמבק השני שלה ב־2005. ניק טארט בריאן טאטלר אדריאן מילס אדי "כאוס" מוהאן קרל ווילקוקס מדיה וקבצים בנושא דיאמונד הד בוויקישיתוף אתר האינטרנט הרשמי של דיאמונד הד דיאמונד הד, ברשת החברתית פייסבוק דיאמונד הד, ברשת החברתית אקס (טוויטר) דיאמונד הד, ברשת החברתית אינסטגרם דיאמונד הד, סרטונים בערוץ היוטיוב דיאמונד הד, במסד הנתונים הקולנועיים IMDb (באנגלית) דיאמונד הד, באתר אפל מיוזיק (באנגלית) דיאמונד הד, באתר ספוטיפיי דיאמונד הד, באתר סאונדקלאוד (באנגלית) דיאמונד הד, באתר Last.fm (באנגלית) דיאמונד הד, באתר AllMusic (באנגלית) דיאמונד הד, באתר MusicBrainz (באנגלית) דיאמונד הד, להקה באתר Encyclopedia Metallum (באנגלית) דיאמונד הד, באתר דיזר דיאמונד הד, באתר Discogs (באנגלית) דיאמונד הד, באתר Songkick (באנגלית) דיאמונד הד, באתר Genius דיאמונד הד, באתר SecondHandSongs דיאמונד הד, באתר בנדקמפ דיאמונד הד, באתר טיידל (באנגלית)